CELEX: C2005/217/40
Language: el
Date: 2005-09-03 00:00:00
Title: Απόφαση του Δικαστηρίου (τέταρτο τμήμα), της 7ης Ιουλίου 2005, στις συνεκδικασθείσες υποθέσεις C-304/04 και C–305/04 (αιτήσεις του Gerechtshof te Amsterdam για την έκδοση προδικαστικής αποφάσεως): Jacob Meijer BV και Eagle International Freight BV κατά Inspecteur van de Belastingdienst (Κοινό Δασμολόγιο — Δασμολογική κατάταξη καρτών ήχου για ηλεκτρονικούς υπολογιστές — Κύρος των κανονισμών (ΕΚ) 2086/97 και 2261/98)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/21
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 7ης Ιουλίου 2005
   στις συνεκδικασθείσες υποθέσεις C-304/04 και C–305/04 (αιτήσεις του Gerechtshof te Amsterdam για την έκδοση προδικαστικής αποφάσεως): Jacob Meijer BV και Eagle International Freight BV κατά Inspecteur van de Belastingdienst (1)
   
   (Κοινό Δασμολόγιο - Δασμολογική κατάταξη καρτών ήχου για ηλεκτρονικούς υπολογιστές - Κύρος των κανονισμών (ΕΚ) 2086/97 και 2261/98)
   (2005/C 217/40)
   Γλώσσα διαδικασίας: η ολλανδική
   Στις συνεκδικασθείσες υποθέσεις C-304/04 και C-305/04, με αντικείμενο αιτήσεις εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Gerechtshof te Amsterdam (Κάτω Χώρες) με αποφάσεις της 13ης Ιουλίου 2004, οι οποίες περιήλθαν στο Δικαστήριο στις 19 Ιουλίου 2004, στο πλαίσιο των δικών Jacob Meijer BV (C-304/04) και Eagle International Freight BV (C-305/04) κατά Inspecteur van de Belastingdienst — Douanedistrict Arnhem, το Δικαστήριο (τέταρτο τμήμα), συγκείμενο από τον K. Lenaerts, πρόεδρο τμήματος, την N. Colneric και τον M. Ilešič (εισηγητή), δικαστές, γενική εισαγγελέας: J. Kokott, γραμματέας: R. Grass, εξέδωσε στις 7 Ιουλίου 2005 απόφαση με το ακόλουθο διατακτικό:
   Οι κανονισμοί (ΕΚ) 2086/97 της Επιτροπής, της 4ης Νοεμβρίου 1997, και 2261/98 της Επιτροπής, της 26ης Οκτωβρίου 1998, που τροποποιούν το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, είναι ανίσχυροι κατά το μέρος που κατατάσσουν στην υποδιαίρεση 8543 89 79 της Συνδυασμένης Ονοματολογίας τις κάρτες ήχου για ηλεκτρονικούς υπολογιστές όπως οι επίμαχες στις κύριες δίκες..
   
      (1)  ΕΕ C 228 της 11.9.2004.